পিছত মুখ্য মন্ত্ৰীয়ে টি এম পি কেৰ সৈতে আলোচনাত মিলিত হৈ দধিয়াবাসীক চলিত বৰ্ষৰ খৰালিৰ ভিতৰতে পুনৰ সংস্থাপনৰ চূড়ান্ত প্ৰতিশ্ৰুতি দিছিল। কিন্তু সম্প্ৰতি বাৰিষাৰ আগমণৰ প্ৰাকমুহূৰ্তলৈকে দধিয়াবাসীক চৰকাৰে দিয়া পুনৰ সংস্থাপনৰ প্ৰতিশ্ৰুতি প্ৰতিশ্ৰুতি হৈয়ে থাকিল।
ফলত চৰকাৰৰ প্ৰতাৰণাত ক্ষুব্ধ হৈ কালি দধিয়াৰ প্ৰায় তিনিশতাধিক পুৰুষ-মহিলা, সন্তানসহ ডিগবৈ বন সংমণ্ডলৰ অধীনৰ তথা মাৰ্ঘেৰিটা মহকুমাৰ জাগুন আঞ্চলিক বন বিষয়া কাৰ্যালয়ৰ অন্তৰ্গত টিংকুপানী সংৰক্ষিত বনাঞ্চলখনৰ প্ৰায় ২ হেক্টৰ বনভূমিৰ গছ বন কাটি বেদখল কৰি পলিথিন ট্ৰিপালেৰে অস্থায়ী ঘৰ সাজি আশ্ৰয়ৰ প্ৰচেষ্টা চলায়। লগতে অস্থায়ী শিবিৰ নামেৰে এখন বেনাৰো আঁৰি লয়।
ইফালে বনাঞ্চলত দধিয়াবাসীৰ বেদখলৰ খবৰ লাভ কৰি পুৱা ৯ বজাত মাৰ্ঘেৰিটা মহকুমা মহকুমাধিপতি, মহকুমা আৰক্ষী বিষয়া, ডিগবৈ বন সংমণ্ডলৰ ডি এফ অ', জাগুন আঞ্চলিক বন বিষয়া পদুম বৰপাত্ৰ গোঁহাইকে ধৰি বিষয়া সকল ঘটনাস্থলীত উপস্থিত হৈ ৰাইজক বনাঞ্চল এৰি যাবলৈ আহ্বান জনাই যদিও ৰাইজে বনাঞ্চল ত্যাগ নকৰাৰ সিদ্ধান্তত অটল হৈ থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
